ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 1577/96 για τη θέσπιση ειδικού μέτρου υπέρ ορισμένων οσπριοειδών"

(2000/C 51/08)

Στις 27 Σεπτεμβρίου 1999, και σύμφωνα με το άρθρο 37 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα "Γεωργίας, ανάπτυξης της υπαίθρου και περιβάλλοντος", στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 16 Νοεμβρίου 1999 με βάση την εισηγητική έκθεση του κ. Barato Triguero.

Κατά την 368η σύνοδο ολομέλειάς της 8ης και 9ης Δεκεμβρίου 1999 (συνεδρίαση της 8ης Δεκεμβρίου), η Οικονομική και Κοινωνική Επιτροπή υιοθέτησε την ακόλουθη γνωμοδότηση με 107 ψήφους υπέρ και 1 αποχή.

1. Η ΟΚΕ επικροτεί γενικά τις αρχές της παρούσας πρότασης.

2. Η ΟΚΕ φρονεί, ωστόσο, ότι η Εγγυημένη Μέγιστη Έκταση (ΕΜΕ) για τη συγκεκριμένη καλλιέργεια είναι από πάσης απόψεως ανεπαρκής, όπως καταδεικνύεται από τα δεδομένα που παρέχονται στην Έκθεση της Επιτροπής προς το Συμβούλιο σχετικά με το καθεστώς που εφαρμόζεται σε ορισμένα οσπριοειδή(1). Βάσει αυτών των δεδομένων και λαμβανομένου υπόψη ότι πρόκειται για εναλλασσόμενη καλλιέργεια με προφανή οφέλη για τη διατήρηση του εδάφους, κρίνεται σκόπιμο να αυξηθεί η Εγγυημένη Μέγιστη Έκταση σε 500000 εκτάρια, τα οποία θα υποδιαιρεθούν στη συνέχεια σε 300000 εκτάρια για ζωική κατανάλωση και 200000 εκτάρια για ανθρώπινη κατανάλωση.

3. Η ΟΚΕ προτείνει, επιπλέον, να προστεθούν τα ακόλουθα είδη σε εκείνα που αποτελούν αντικείμενο ενίσχυσης βάσει του κανονισμού αριθ. 1577/96(2):

- Vicia monanthos

- Lathyrus sativa

- Lathyrus cicera

τα οποία θα αποτελέσουν τμήμα της υποέκτασης των λαθουριών.

3.1. Ο κανονισμός αριθ. 1577/96 καθιέρωσε ένα ειδικό μέτρο υπέρ ορισμένων ξηρών οσπριοειδών, τα οποία είναι τα σημαντικότερα όσπρια ανθρώπινης και ζωικής κατανάλωσης που δεν περιλαμβάνονται στις πρωτεϊνούχες καλλιέργειες του γενικού καθεστώτος στήριξης των αροτραίων καλλιεργειών, αλλά άφησε εκτός ορισμένα είδη της ίδιας οικογένειας που καλλιεργούνταν, ήδη από τότε, κατά τρόπο αρκετά περιθωριακό, με αποτέλεσμα, σήμερα σε ορισμένες περιπτώσεις, να έχει εξαφανισθεί η καλλιέργειά τους, επειδή πρέπει να ανταγωνισθεί καλλιέργειες πολύ παρεμφερείς που λαμβάνουν ενίσχυση από την Ευρωπαϊκή Ένωση.

3.2. Σε τελική ανάλυση, δικαιούνται ενίσχυση και άλλα είδη οσπρίων πέραν αυτών που αναφέρονται στον κανονισμό αριθ. 1577/96, είδη τα οποία, αν και πιο περιορισμένης σημασίας, έχουν εντούτοις μεγάλο ενδιαφέρον για τη διατήρηση της βιοποικιλότητας και τη συντήρηση της γενετικής κληρονομιάς. Η συμπερίληψη αυτών των ειδών στην τροποποίηση του κανονισμού δεν θα άλλαζε πρακτικά σε τίποτα τη σημερινή κατάσταση, αφού πρόκειται για είδη πολύ περιορισμένης καλλιέργειας, τα οποία, εν πάση περιπτώσει, θα αντικαθιστούν τα προβλεπόμενα από τον κανονισμό λαθούρια.

Βρυξέλλες, 8 Δεκεμβρίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) COM(1999) 426 τελικό.

(2) ΕΕ L 206 της 16.8.1996.
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών"

(2000/C 51/06)

Στις 6 Οκτωβρίου 1999 και σύμφωνα με το άρθρο 95 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 15 Νοεμβρίου 1999 με βάση εισηγητική έκθεση του κ. Wilkinson.

Κατά την 368η σύνοδο ολομέλειάς της (συνεδρίαση της 8ης και 9ης Δεκεμβρίου), η ΟΚΕ υιοθέτησε με 102 ψήφους υπέρ, 1 κατά και 4 αποχές την ακόλουθη γνωμοδότηση.

1. Εισαγωγή

1.1. H οδηγία 95/2/ΕΚ βασίζεται στην αρχή του καταλόγου επιτρεπομένων ουσιών (θετικός κατάλογος). Η οδηγία περιλαμβάνει κατάλογο επιτρεπόμενων προσθέτων, κατάλογο τροφίμων στα οποία αυτά μπορούν να χρησιμοποιηθούν, καθώς και τους όρους χρήσεώς τους. Με τον τρόπο αυτό διασφαλίζεται η διαφάνεια και η διάθεση ασφαλών τροφίμων και ενισχύεται η ελεύθερη κυκλοφορία των τροφίμων σε ολόκληρη την ΕΕ.

1.2. Οι πρόσθετες ουσίες που δεν περιλαμβάνονται στον κατάλογο δεν μπορούν να χρησιμοποιηθούν στα τρόφιμα, αν και τα κράτη μέλη μπορούν να επιτρέψουν τη χρήση νέων προσθέτων εντός της επικράτειάς τους για περίοδο δύο ετών. Εάν, κατά τη διάρκεια της εν λόγω περιόδου, η Επιτροπή προτείνει την έγκριση της χρήσης των εν λόγω πρόσθετων ουσιών σε κοινοτικό επίπεδο, η χρήση τους μπορεί να επιτραπεί για άλλους 18 μήνες, για να μπορέσουν να πραγματοποιηθούν οι απαραίτητες νομοθετικές τροποποιήσεις.

1.3. Η προτεινόμενη τροποποίηση θα είναι η τρίτη τροποποίηση της αρχικής οδηγίας 95/2/ΕΚ. Περιλαμβάνει τόσο νέα πρόσθετα όσο και νέες χρήσεις ορισμένων ήδη επιτρεπόμενων προσθέτων.

2. Παρατηρήσεις

2.1. Η ΟΚΕ σημειώνει ότι ορισμένες από τις ουσίες που καλύπτονται από την τροποποίηση δεν χρησιμοποιούνται μόνο ως πρόσθετα τροφίμων, αλλά οι διαφορετικές τους χρήσεις δεν εξετάζονται στη γνωμοδότηση.

2.2. Η ΟΚΕ σημειώνει, επίσης, ότι η Επιτροπή έχει ήδη αξιολογήσει τις τεχνικές απαιτήσεις όλων των προτεινόμενων προσθέτων. Η Επιστημονική Επιτροπή Τροφίμων έχει εξετάσει την ασφάλειά τους ως πρόσθετων τροφίμων και έχει ορίσει Ημερήσιες Αποδεκτές Δόσεις που είναι ικανοποιητικές για τις προτεινόμενες χρήσεις.

2.3. Συνεπώς, η ΟΚΕ υποστηρίζει την πρόταση.

Βρυξέλλες, 8 Δεκεμβρίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Συμβουλίου για την τροποποίηση της οδηγίας 70/524/ΕΟΚ περί των προσθέτων υλών στη διατροφή των ζώων"

(2000/C 51/07)

Στις 10 Σεπτεμβρίου 1999 και σύμφωνα με το άρθρο 37 της Συνθήκης περί ιδρύσεως της Ευρωπαϊκής Κοινότητας το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα "Γεωργία, ανάπτυξη της υπαίθρου, περιβάλλον", στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε γνωμοδότηση στις 15 Νοεμβρίου 1999, με βάση εισηγητική έκθεση του κ. Donnelly.

Κατά την 368η σύνοδο ολομέλειας της 8ης και 9ης Δεκεμβρίου 1999 (συνεδρίαση της 8ης Δεκεμβρίου), η Οικονομική και Κοινωνική Επιτροπή υιοθέτησε με 11 ψήφους υπέρ, 1 ψήφο κατά και 1 αποχή, την ακόλουθη γνωμοδότηση.

1. Προκαταρκτικές παρατηρήσεις

1.1. Η οδηγία του Συμβουλίου 70/524/ΕΟΚ της 23ης Νοεμβρίου 1970 περί των προσθέτων υλών στη διατροφή ζώων, όπως τροποποιήθηκε με την οδηγία 96/51/ΕΚ, θεσπίζει, για ορισμένες πρόσθετες ύλες (αντιβιοτικά, κοκκιδιοστατικά και άλλες φαρμακευτικές ουσίες, καθώς και αυξητικοί παράγοντες), ένα σύστημα το οποίο προβλέπει την αντικατάσταση, υπό ορισμένες προϋποθέσεις, των ισχυουσών εγκρίσεων εκ μέρους της Επιτροπής.

1.2. Εντούτοις, δεν υφίσταται νομική βάση για την αντικατάσταση των εγκρίσεων που έχουν χορηγηθεί πριν την 1η Ιανουαρίου 1988 (εκτός της υποσημείωσης στο παράρτημα Β, κεφάλαιο Ι του παραρτήματος της oδηγίας 70/524/ΕΟΚ όπως τροποποιήθηκε από την oδηγία 96/51/ΕΚ).

1.3. Στην περίπτωση που δεν υιοθετηθεί η παρούσα πρόταση όλες οι πρόσθετες ύλες που είχαν εγκριθεί πριν από την 1η Ιανουαρίου 1988 και είχαν αξιολογηθεί σύμφωνα με κατώτερες προδιαγραφές από αυτές που χρησιμοποιήθηκαν μετά τον Ιανουάριο του 1988, θα παραμείνουν στην κυκλοφορία, όπως συνέβη στο παρελθόν και με τα αντίγραφα πρόσθετων υλών. Αντίθετα, όσον αφορά τις πλέον πρόσφατες ύλες που εγκρίθηκαν μετά τον Ιανουάριο του 1988, η εφαρμογή του υψηλότερου προτύπου "της σύνδεσης των εγκρίσεων με τον υπεύθυνο της θέσης σε κυκλοφορία" θα έχει ως αποτέλεσμα την απαγόρευση της κυκλοφορίας των αντιγράφων τους.

1.4. Κατά συνέπεια έχει δημιουργηθεί ένα μη συνεκτικό σύστημα το οποίο είναι βέβαιο ότι έρχεται σε αντίθεση με τις προθέσεις του νομοθέτου. Στόχος της προτεινόμενης τροποποίησης είναι η δημιουργία ενός συνεκτικού νομικού συστήματος που θα διασφαλίζει την ταυτόχρονη πραγματοποίηση των προαναφερθεισών αντικαταστάσεων για όλες τις πρόσθετες ύλες, ανεξάρτητα από την ημερομηνία χορήγησης της έγκρισής τους.

2. Ειδικές παρατηρήσεις

2.1. Η ΟΚΕ συμφωνεί με την πρόταση της Επιτροπής η οποία συμβάλει στην αντιμετώπιση των υφιστάμενων νομικών προβλημάτων και διασφαλίζει την εφαρμογή των ίδιων υψηλών προτύπων αξιολόγησης, ιδιαίτερα όσον αφορά την ασφάλεια των προϊόντων, και στις πρόσθετες ύλες υψηλής τεχνολογίας. Επίσης, διευκολύνει την ίση μεταχείριση όλων των σχετικών προϊόντων.

Βρυξέλλες, 8 Δεκεμβρίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την "Πρόταση απόφασης του Συμβουλίου σχετικά με τη διάθεση στην αγορά και τη χορήγηση βόειας σωματοτροπίνης (ΒSΤ) και για την κατάργηση της απόφασης 90/218/ΕΟΚ"

(2000/C 51/22)

Στις 9 Νοεμβρίου 1999, το Συμβούλιο της Ευρωπαϊκής Ένωσης αποφάσισε, βάσει του άρθρου 37 της Συνθήκης, να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η ΟΚΕ όρισε τον κ. Nielsen ως γενικό εισηγητή για να προετοιμάσει τη γνωμοδότηση της ΟΚΕ επί του θέματος.

Κατά την 368η σύνοδο ολομέλειας (συνεδρίαση της 9ης Δεκεμβρίου) η Οικονομική και Κοινωνική Επιτροπή υιοθέτησε, με 46 ψήφους υπέρ και 2 αποχές, την ακόλουθη γνωμοδότηση.

1. Ιστορικό

1.1. Το 1990 απαγορεύθηκε η εκ μέρους των κρατών μελών διάθεση στην αγορά ή η με οποιονδήποτε άλλο τρόπο χορήγηση βόειας σωματοτροπίνης (ΒSΤ) στις αγελάδες(1)γαλακτοπαραγωγής(2).

1.2. Η Επιτροπή, παραπέμποντας στo πρωτόκολλο για την προστασία και την καλή διαβίωση των ζώων που έχει προσαρτηθεί στη Συνθήκη περί ιδρύσεως της Ευρωπαϊκής Κοινότητας, στην Ευρωπαϊκή Σύμβαση περί προστασίας των Ζώων που χρησιμοποιούνται για γεωργικούς σκοπούς, και στην έκθεση της 10ης Μαρτίου 1999 της επιστημονικής επιτροπής για την υγεία και τις συνθήκες διαβίωσης των ζώων, προτείνει να απαγορευθεί, επί μονίμου βάσεως, από την 1η Ιανουαρίου 1999 η διάθεση στην αγορά ή η με οποιονδήποτε άλλο τρόπο χορήγηση βόειας σωματοτροπίνης (ΒSΤ) στις αγελάδες γαλακτοπαραγωγής. Οι επιχειρήσεις που αγοράζουν, παράγουν ή εμπορεύονται ουσίες ΒSΤ πρέπει να τηρούν βιβλία όπου θα καταχωρούν τις ποσότητες, και τα οποία θα παρουσιάζουν στις αρχές όταν τους ζητηθούν. Η απόφαση δεν θίγει την παραγωγή και τις εισαγωγές ΒSΤ των κρατών μελών που εξάγουν σε τρίτες χώρες.

1.3. Η Επιτροπή αναφέρει, μεταξύ άλλων, ότι ούτε επιστημονικά ούτε βάσει της κτηθείσας πείρας δεν έχει αποδειχθεί ότι η ΒSΤ δεν είναι επιβλαβής για την υγεία ή την καλή διαβίωση των ζώων. Αντιθέτως, αποδείχθηκε ότι η ΒSΤ αυξάνει τον κίνδυνο κλινικής μαστίτιδας και τη συχνότητα εμφάνισης διαταραχών στα κάτω άκρα, και ότι μπορεί να έχει επιβλαβείς επιπτώσεις στην αναπαραγωγή καθώς και σοβαρές αντιδράσεις στο σημείο έγχυσης. Εκτός του ότι πρόκειται για οδυνηρές ασθένειες, υπάρχει και ο κίνδυνος μετάδοσης τους και σε άλλα ζώα με αποτέλεσμα την γενική επιδείνωση της υγείας της αγέλης.

2. Σχόλια ΟΚΕ

2.1. Η ΟΚΕ συμφωνεί και υποστηρίζει πλήρως την πρόταση της Επιτροπής για μόνιμη απαγόρευση της χορήγησης βόειας σωματοτροπίνης (ΒSΤ), καθώς και την σχετική αιτιολογία της. Πάντως η ΟΚΕ θεωρεί ότι η Επιτροπή οφείλει να υποδείξει με μεγαλύτερη ακρίβεια το βαθμο της βλάβης στην υγεία των ζώων όπως αναφέρεται στην επιστημονική έκθεση.

Βρυξέλλες, 9 Δεκεμβρίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) Απόφαση του Συμβουλίου αριθ. 90/218/ΕΟΚ (ΕΕ L 116, 8.5.1990, σ. 27), τροποποιήθηκε με την απόφαση αριθ. 94/936/ΕΚ (ΕΕ L 366, 31.12.1994, σ. 19).

(2) Απόφαση του Συμβουλίου.
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού του Συμβουλίου για την τροποποίηση για τρίτη φορά του κανονισμού (ΕΚ) αριθ. 850/98 της 30ής Μαρτίου 1998 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών"

(1999/C 209/08)

Στις 28 Απριλίου 1999, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να αναθέσει στον κ. Eduardo Chagas, γενικό εισηγητή, την προετοιμασία των σχετικών εργασιών.

Κατά την 364η σύνοδο ολομέλειας της 26ης και 27ης Μαΐου 1999 (συνεδρίαση της 26ης Μαΐου 1999), η Οικονομική και Κοινωνική Επιτροπή υιοθέτησε ομόφωνα την παρούσα γνωμοδότηση.

1. Εισαγωγή

1.1. Με τον Κανονισμό (ΕΚ) αριθ. 850/98(1), το Συμβούλιο είχε υιοθετήσει τεχνικά μέτρα για την προστασία των νεαρών θαλάσσιων οργανισμών.

1.2. Μετά από την υιοθέτηση και έκδοση του κανονισμού, διαπιστώθηκε ότι το εν λόγω νομοθετικό κείμενο δεν ελάμβανε υπόψη ορισμένα στοιχεία τα οποία επισημάνθηκαν στην Επιτροπή.

1.3. Η παρούσα πρόταση Κανονισμού τροποποιεί τον Κανονισμό (ΕΚ) αριθ. 850/98 ως προς τα στοιχεία αυτά.

2. Γενικές Παρατηρήσεις

2.1. Η ΟΚΕ επικροτεί την παρούσα πρόταση Κανονισμού.

2.2. Η παρούσα πρόταση Κανονισμού έχει στόχο να καλύψει ορισμένες ανεπάρκειες και να λάβει υπόψη συγκεκριμένες εξελίξεις οι οποίες δεν είχαν συνυπολογισθεί κατά τη σύνταξη του Κανονισμού (ΕΚ) αριθ. 850/98.

2.3. Πρόκειται για μια φυσιολογική προσαρμογή που προκύπτει από την ανάγκη, όταν πρόκειται για τεχνικά μέτρα, να θεσπίζεται ο καλύτερος δυνατός συμβιβασμός μεταξύ των ιδανικών τεχνικών μέτρων και της πραγματικότητας της αλιευτικής δραστηριότητας.

Βρυξέλλες, 26 Μαΐου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) ΕΕ L 125 της 27.4.1998.
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την προσέγγιση των νομοθεσιών των κρατών μελών αναφορικά με την επισήμανση και την παρουσίαση των ειδών διατροφής καθώς και με τη διαφήμισή τους (κωδικοποιημένη έκδοση)"

(1999/C 258/03)

Στις 17[nbsp ]Μαΐου 1999, το Συμβούλιο αποφάσισε σύμφωνα με το άρθρο[nbsp ]95 της Συνθήκης περί ιδρύσεως των Ευρωπαϊκών Κοινοτήτων, να ζητήσει τη γνωμοδότηση της Οικονομικής και Κοινωνικής Επιτροπής σχετικά με την προαναφερθείσα πρόταση.

Το τμήμα "Γεωργία, ανάπτυξη της υπαίθρου, περιβάλλον" στο οποίο είχε ανατεθεί η προετοιμασία των σχετικών εργασιών της ΟΚΕ, υιοθέτησε τη γνωμοδότησή του την 1η[nbsp ]Ιουνίου 1999 με βάση εισηγητική έκθεση του κ.[nbsp ]Jaschick.

Κατά την 365η[nbsp ]σύνοδο ολομέλειας της 7ης και 8ης[nbsp ]Ιουλίου 1999 (συνεδρίαση της 7ης[nbsp ]Ιουλίου 1999), η Οικονομική και Κοινωνική Επιτροπή υιοθέτησε, με 98[nbsp ]ψήφους υπέρ, 1 κατά και 4[nbsp ]αποχές, την παρακάτω γνωμοδότηση.

1. Η υπό εξέταση πρόταση κωδικοποίησης καταρτίσθηκε με βάση την ενοποιημένη έκδοση της οδηγίας 79/112/ΕΟΚ της 18ης[nbsp ]Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση, παρουσίαση και τη διαφήμιση των τροφίμων και με βάση τις σχετικές τροποποιητικές πράξεις. Η νέα οδηγία θα αντικαταστήσει τις διάφορες οδηγίες που αποτελούν αντικείμενο της κωδικοποίησης.

2. Η Οικονομική και Κοινωνική Επιτροπή επιδοκιμάζει την πρόταση της Επιτροπής διότι με την κωδικοποίηση επιτυγχάνεται η επιδιωκόμενη απλούστευση και μεγαλύτερη σαφήνεια του κοινοτικού δικαίου. Κατά την εξέταση του κειμένου διαπιστώθηκε ότι η πρόταση της Επιτροπής δεν περιέχει ουσιαστικές αλλά μόνο τυπικές τροποποιήσεις, που απαιτούνται από την ίδια τη διαδικασία κωδικοποίησης.

Βρυξέλλες, 7[nbsp ]Ιουλίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την "Πρόταση Κανονισμού (ΕΚ) του Συμβουλίου περί κοινής οργανώσεως αγοράς στον τομέα της ζάχαρης"

(1999/C 138/06)

Στις 22 Μαρτίου 1999 και σύμφωνα με τα άρθρα 43 και 198 της ΣΕΚ το Συμβούλιο αποφάσισε να ζητήσει τη γνωμοδότηση της ΟΚΕ για την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος, που επιφορτίσθηκε με την προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 2 Μαρτίου 1999. Εισηγητής ήταν ο κ. Strasser.

Κατά τη διάρκεια της 362ης συνόδου ολομέλειας της συνεδρίασης της 24ης Μαρτίου 1999, η Οικονομική και Κοινωνική Επιτροπή υιοθέτησε την ακόλουθη γνωμοδότηση με 96 ψήφους υπέρ και 6 αποχές.

1. H πρόταση της Επιτροπής για μια κωδικοποίηση της κοινής οργάνωσης αγοράς για τη ζάχαρη καταρτίσθηκε για να υπάρχει ένα ενοποιημένο κείμενο του κανονισμού (ΕΟΚ) αριθ. 1785/81 και των τροποποιητικών νομικών πράξεων. Ο νέος κανονισμός αντικαθιστά, συνεπώς, τους διάφορους κανονισμούς, που αποτελούν αντικείμενο της κωδικοποίησης.

2. Η ΟΚΕ επιδοκιμάζει την πρόταση της Επιτροπής, επειδή με την κωδικοποίηση προάγεται η σαφήνεια και διαφάνεια του κοινοτικού δικαίου. Από την εξέταση του κειμένου προκύπτει ότι η πρόταση δεν περιλαμβάνει αλλαγές ως προς το περιεχόμενο αλλά μόνο τυπικού χαρακτήρα που είναι αναγκαίες λόγω της κωδικοποίησης.

3. Στο κείμενο παρατηρούνται τυπογραφικά και μεταφραστικά λάθη ή διαπιστώνονται λάθη που διαστρέφουν τα νοήματα. Η ΟΚΕ καλεί την Επιτροπή να αναζητήσει στο κείμενο τα λάθη αυτά και να επιφέρει τις αντίστοιχες διορθώσεις.

Βρυξέλλες, 24 Μαρτίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελοοινικές περιόδους 1988/1989 έως 1998/1999 πριμοδοτήσεων για οριστική εγκατάλειψη των εκτάσεων αμπελοκαλλιέργειας"

(1999/C 138/13)

Στις 24 Μαρτίου 1999, και σύμφωνα με τα άρθρα 43 και 198 της συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η ΟΚΕ αποφάσισε να αναθέσει την προετοιμασία των σχετικών εργασιών στον κ. Sabin (Γενικό εισηγητή).

Κατά την 362η σύνοδο ολομέλειας της 24ης και 25ης Μαρτίου 1999 (συνεδρίαση της 24ης Μαρτίου 1999), η ΟΚΕ υιοθέτησε με 57 ψήφους υπέρ και 1 αποχή την ακόλουθη γνωμοδότηση.

1. Η πρόταση κανονισμού της Επιτροπής έχει ως στόχο τη μετάθεση της προθεσμίας για την κατάθεση των αιτήσεων χορήγησης της πριμοδότησης για την εκρίζωση σύμφωνα με το άρθρο 4 παράγραφος 1 του κανονισμού (ΕΚ) αριθ. 1442/98 σχετικά με τις πριμοδοτήσεις για την οριστική εγκατάλειψη από την 31η Δεκεμβρίου 1998 έως και την 31η Μαρτίου 1999.

2. Η πρόταση αυτή αναμένεται από τους αμπελοκαλλιεργητές για διάφορους λόγους:

- η κανονική περίοδος εκρίζωσης εκτείνεται από τη λήξη της συγκομιδής το Νοέμβριο και την έναρξη της βλάστησης τον Απρίλιο·

- χορηγήθηκαν γαλλικές κρατικές ενισχύσεις για την οριστική εγκατάλειψη της αμπελοκαλλιέργειας στην περιοχή Charentes βάσει του διατάγματος της 14ης Δεκεμβρίου 1998. Για τεχνικούς λόγους, οι αμπελοκαλλιεργητές χρειάζονται επαρκές διάστημα προκειμένου να αποφασίσουν και να προβούν στην εκρίζωση. Η μετάθεση της ημερομηνίας για την κατάθεση των αιτήσεων είναι απαραίτητη για τον πρόσθετο λόγο ότι οι όροι επιλεξιμότητας για τις γαλλικές ενισχύσεις συνδέονται με τη χορήγηση κοινοτικής πριμοδότησης.

3. Στο βαθμό όπου η δαπάνη εις βάρος του προϋπολογισμού που απορρέει από αυτήν την πρόταση είναι μικρή και ενόψει της κρίσιμης κατάστασης που γνωρίζει ο τομέας του κονιάκ, η Οικονομική και Κοινωνική Επιτροπή διάκειται υπέρ της πρότασης της Επιτροπής.

Βρυξέλλες, 24 Μαρτίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 850/98 της 30ής Μαρτίου 1998 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών»

(1999/C 40/05)

Στις 9 Noεμβρίου 1998, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος, στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 12 Νοεμβρίου 1998, με βάση την εισηγητική έκθεση του κ. Mupiz Guardado.

Κατά την 359η σύνοδο ολομέλειας της 2ας και 3ης Δεκεμβρίου 1998 (συνεδρίαση της 2ας Δεκεμβρίου 1998) η ΟΚΕ υιοθέτησε με 102 ψήφους υπέρ και 2 αποχές την ακόλουθη γνωμοδότηση...

Η ΟΚΕ συμφωνεί με το περιεχόμενο της πρότασης της Επιτροπής, δεδομένου ότι έχει, αποκλειστικά, ως στόχο την κάλυψη των παραλείψεων και εξάλειψη των σφαλμάτων κειμένου και συντακτικών αστοχιών που παρατηρούνται στον Κανονισμό του Συμβουλίου (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών.

Βρυξέλλες, 2 Δεκεμβρίου 1998.

Η Πρόεδρος της Οικονομικής και Κοινωνικής Επιτροπής

Beatrice RANGONI MACHIAVELLI
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για τροποποίηση των οδηγιών 70/524/ΕΟΚ περί των προσθέτων υλών στη διατροφή των ζώων, 95/53/ΕΚ για τον ορισμό των αρχών οργάνωσης των επισήμων ελέγχων στον τομέα της διατροφής των ζώων και 95/69/ΕΚ για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων» () (1999/C 40/04)

Στις 17 Σεπτεμβρίου 1998, και σύμφωνα με Άρθρα 43 και 98 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 12 Νοεμβρίου 1998 με βάση την εισηγητική έκθεση του κ. Scully.

Κατά την 359η σύνοδο ολομέλειας της 2ας και 3ης Δεκεμβρίου 1998 (συνεδρίαση της 2ας Δεκεμβρίου 1998), η Οικονομική και Κοινωνική Επιτροπή υιοθέτησε με 100 ψήφους υπέρ, 2 ψήφους κατά και 1 αποχή την ακόλουθη γνωμοδότηση.

Η παρούσα πρόταση επιδιώκει να δημιουργήσει ένα θεσμικό πλαίσιο για τις διαδικασίες έγκρισης και εγγραφής κατά τη μεταβατική περίοδο μεταξύ 1ης Απριλίου 1998 και 1ης Απριλίου 2001 και να λάβει υπόψη την κατάργηση της οδηγίας 77/101/ΕΟΚ.

Η ΟΚΕ επικροτεί την τροποποίηση των οδηγιών 70/524/ΕΟΚ, 95/53/ΕΚ και 95/69/ΕΚ που προτείνεται από την Επιτροπή και θεωρεί ότι είναι τόσο επίκαιρη όσο και σκόπιμη. Εκφράζει δε την ικανοποίησή της όσον αφορά το γεγονός ότι η εν λόγω πρόταση δεν έχει δημοσιονομικές συνέπειες για τους προϋπολογισμούς της Κοινότητας.

Βρυξέλλες, 2 Δεκεμβρίου 1998.

Η Πρόεδρος της Οικονομικής και Κοινωνικής Επιτροπής

Beatrice RANGONI MACHIAVELLI

() ΕΕ C 266 της 25.8.1998, σ. 14.